इसके लगाए जाने से सरकारी गोदाम से डिपो तक निकलने वाले वाहन की पूरी निगरानी रखी जा सकेगी तथा इससे हेराफेरी की संभावना को भी समाप्त किया जा सकेगा। इस तकनीक से यह पता चल सकेगा कि कौन-सा वाहन कब गोदाम से निकला और कब अपने गंतव्य स्थान पर पहुंचा। कौन सा वाहन कहां खड़ा है, इसकी भी सूचना मिलती रहेगी। इससे वाहन को निर्धारित रूट पर ही चलना होगा। यदि वाहन निर्धारित रूट से कहीं अन्य स्थान पर जाएगा तो इसकी भी सूचना विभाग को मिल जाएगी। इससे सरकारी सस्ते राशन की कालाबाजारी पर लगाम लग सकेगी।